Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 870/14/7701	Bardejov, 16.3.2015
EEČ : 2-54-59-2015

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistený deň začiatkom mesiaca september 2014 v plechovej búde v obci XXXXX, ul. Zákutie, okr. XXXXX vykonal súlož s mal. V.XXXXX, nar. XXXXX aj napriek tomu, že mal vedomosť o tom, že táto ešte nedovŕšila 15-násty rok svojho veku,

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 10.12.2014 sp.zn. ČVS: XXXXX bolo vznesené obvinenie ml. XXXXX pre zločin sexuálne násilie podľa § 200 ods. 1 Trestného zákona, pre skutok, ktorý je uvedený vo výrokovej časti tohto uznesenia.
	
	Vyšetrovateľ Okresného riaditeľstva PZ v Bardejove, Odboru kriminálnej polície  podal po skončení  vyšetrovania návrh na zastavenie trestného stíhania z dôvodu, že z výpovede obv. ml. XXXXX bolo zistené, že mal. V.XXXXX pozná od malička, vedel, že má 13 rokov  a ešte chodí do špeciálnej základnej školy v Zborove. Mal. V.XXXXX mala o neho záujem, chcela s ním chodiť, ale on ju nechcel. Pohlavný styk s mal. V.XXXXX nemal, doposiaľ nemal pohlavný styk so žiadnym dievčaťom. Výpoveď obvineného potvrdila samotná maloletá V.XXXXX , ktorá uviedla, že s obv. XXXXX pohlavný styk nemala. Predtým príslušníkom kriminálnej polície uviedla, že s obv. XXXXX mala raz pohlavný styk, ale povedala to preto, že obv. nemal o ňu záujem a to ju nahnevalo.
		
	Podľa § 215 ods. 1 písm. a/ Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie.	
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor